РЕПУБЛИКА СРБИЈА

ОПШТИНА ЖИТОРАЂА

ОПШТИНСКО ВЕЋЕ

ДАТУМ:13.04.2023.године

БРОЈ:400-566/2023-01

Житорађа

На основу члана 46.Закона о локалној самоуправи („Службени гласник Републике Србије“ број; 129/07,83/14 други закон, 101/16 –други закон, 47/2018 и 111/2021-други закон), члана 71. и 111.Статута општине Житорађа („Сл.лист града Ниша“ бр.27/2019, 37/2022 и 125/2022) и члана 10 . Пословника о раду Општинског већа општине Житорађа (“Сл.лист града Ниша“ број 75/20), Општинско веће општине Житорађа, на седници одржаној дана 13.04.2023.године, доноси:

**З А К Љ У Ч А К**

**о упућивању на јавну расправу Нацрта Одлуке о првој измени и допуни Одлуке о буџету Општине Житорађа за 2023.годину**

**I**

**УПУЋУЈЕ СЕ** на Јавну расправу Нацрт одлуке о првој измени и допуни Одлуке о буџету општине Житорађа за 2023.годину, који је израдило Одељење за финансије и буџет, привреду и локално-економски развој, општинске управе општине Житорађа.

**II**

Јавна расправа о Нацрту Одлуке о првој измени и допуни Одлуке о буџету општине Житорађа за 2023.годину траје петнаест дана, почев од 13.04., закључно са 27.04.2023.године.

**III**

Нацрт Одлуке о првој измени и допуни Одлуке о буџету општине Житорађа за 2023.годину биће истакнут на оласној табли општинске управе општине Житорађа и на интернет презентацији општинске управе [www.zitoradja.org](http://www.zitoradja.org).

**IV**

Примедбе, предлози и сугестије на Нацрт Одлуке о првој измени и допуни Одлуке о буџету општине Житорађа за 2023.годину, упућују се у писаном облику општинском већу општине Житорађа, на адресу - Топлички Хероји бр. 53, 18412 Житорађа, или путем електронске поште на адресу: [opstina.zitoradja@gmail.com](mailto:opstina.zitoradja@gmail.com) (са назнаком “јавна расправа о првој измени и допуни Одлуке о буџету општине Житорађа за 2023.годину“).

**V**

Након спроведене Јавне расправе, општинско веће општине Житорађа припремиће коначан Предлог Одлуке о првој измени и допуни Одлуке о буџету општине Житорађа за 2023.годину и упутити Скупштини општине Житорађа на разматрање и усвајање.

**VI**

Закључак ступа на снагу даном доношења.

Закључак доставити Служби за информисање општине Житорађа, Одељењу за финансије и буџет, привреду и локално-економски развој и Архиви.

**ОПШТИНСКО ВЕЋЕ ОПШТИНЕ ЖИТОРАЂА**

ЗАМЕНИК ПРЕДСЕДНИКА

ОПШТИНСКОГ ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Саша Цекић